tomron87/hebrew-wikipedia-sentences-corpus huggingface dataset:
ספנסר והוק הכירו בעת שספנסר היה מתאגרף, ופעם אחת אף נאבקו זה בזה בזירת האיגרוף.
הוק, אשר שירת בלגיון הזרים הצרפתי, הוא כל מה שספנסר לא – גבוה, שחור, ושתקן.
שמו הפרטי של ספנסר לא מוזכר באף אחד מספרי הסדרה.
בסך הכול נכתבו בסדרת ספנסר 40 ספרים.
בשנות ה-80 עובדו ספריו של פארקר אודות ספנסר לסדרת הטלוויזיה "Spenser for hire" בכיכובו של רוברט יוריק כספנסר, ששודרה ברשת ABC ובהמשך גם למספר סרטי טלוויזיה.
בשנת 2020 יצא הסרט הצדק של ספנסר בכיכובו של מארק וולברג כספנסר.
"אילוף סוסון ים", זמורה ביתן, 1992 (Taming a Sea Horse)
"מלכים ונסיכים חיוורים", זמורה ביתן, 1994 (Pale Kings and Princes)
"בובת נייר", הוצאת אור-עם, 1994 (Paper Doll)
"צל מהלך", הוצאת אור-עם, 1995 (Walking Shadow)
"חטאים קטנים", זמורה ביתן, 2001 (Small Vices).
"דמי שתיקה", זמורה ביתן, 2002 (Hush Money).
"ירייה לא מכוונת", זמורה ביתן, 2002 (Potshot)
"מי ירה בהאגר מאגר", זמורה ביתן, 2002 (Hugger Mugger).
תרגמה מאנגלית: רחל אופי בירן.
"האלמנה העליזה", זמורה ביתן, 2003 (Widow's Walk)
ספנסר הייווד הוא כדורסלן עבר אמריקאי ששיחק במשך 12 עונות בליגת ה-NBA בעמדת הפאוור פורוורד.
בשנת 2007 הועלתה גופייתו עם המספר "24" לתקרת אולמה הביתי של סיאטל סופרסוניקס, כהוקרה על תרומתו לקבוצה.
בספטמבר 2015 הוצג הייווד כחבר היכל התהילה של הכדורסל כשחקן.
הייווד נולד בסילבר סיטי שבמדינת מיסיסיפי בשנת 1949, ובשנת 1964 עבר עם משפחתו לדטרויט, מישיגן.
בשנתו האחרונה בתיכון מקומי, הוביל את קבוצתו לאליפות התיכונים של דטרויט.
את לימודיו האקדמיים החל במכללת טרינידד סטייט שבקולורדו, בה קלע בעונתו היחידה 28.2 נקודות והוריד 22.1 ריבאונדים בממוצע למשחק.
בשנת 1968, בעודו סטודנט, הוביל את נבחרת ארצות הברית למדליית זהב באולימפיאדת מקסיקו סיטי.
בעונה הבאה עבר לאוניברסיטת דטרויט מרסי, והעמיד במהלכה 32.1 נקודות ו-21.5 ריבאונדים למשחק.
לאחר שנתיים בלבד במכללות, החליט הייווד לעזוב את הלימודים ולפתוח בקריירה מקצועית.
מאחר שחוקי ה-NBA לא איפשרו לשחקני מכללות לשחק בליגה עד שבני גילם יסיימו את 4 שנות לימודיהם, בחר הייווד להצטרף לדנוור רוקטס מליגת ה-ABA.
בעונת הרוקי שלו ב-ABA, הוביל הייווד את הליגה בממוצע נקודות למשחק, עם 30, ובממוצע ריבאונדים למשחק, עם 19.5. קבוצתו הודחה בשלב גמר המערב בפלייאוף, אך הדומיננטיות של הייווד זיכתה אותו בתואר רוקי העונה וכן בתואר ה-MVP של העונה.
בכך הפך לשחקן הצעיר ביותר הזוכה בפרס ה-MVP, בגיל 21. הייווד זכה גם בתואר ה-MVP של משחק האולסטאר, לאחר שקלע בו 23 נקודות, אסף 19 ריבאונדים וחסם 7 זריקות.
את העונה סיים עם 986 סלי שדה, 1,637 ריבאונדים ו-19.5 ריבאונדים בממוצע למשחק, כולם שיאי ABA לשחקן בעונה אחת.
בניגוד לחוקי ליגת ה-NBA, חתם הייווד ב-1970 על חוזה בסיאטל סופרסוניקס מה-NBA, מה שהוביל לפרשה משפטית מתוקשרת שהגיעה עד בית המשפט העליון של ארצות הברית.
פסק הדין, שניתן רק במרץ 1971, הכריע לטובתו של הייווד והסופרסוניקס ובעקבותיו הוכנס לחוקת ה-NBA "סעיף המצוקה" (Hardship Case).
החוק למעשה מאפשר לשחקני מכללות לעזוב ל-NBA לפני שסיימו את לימודיהם, בתנאי שיוכיחו כי הם נמצאים במצב כלכלי קשה שמחייב אותם להתפרנס באופן מיידי.
באמצע עונת , בתום ההליכים המשפטיים, הצטרף הייווד לסופרסוניקס, בשורותיה שיחק עד סוף עונת .
מבחינה אישית, תקופתו בסיאטל הייתה הטובה ביותר בקריירה.
לאורך תקופה זו העמיד הייווד ממוצעים של 24.9 נקודות ו-12.1 ריבאונדים למשחק, נבחר ארבע פעמים לחמישיות העונה (פעמיים לחמישייה הראשונה ופעמיים לשנייה), השתתף בארבעה משחקי אולסטאר ובעונתו האחרונה אף הוביל את הקבוצה לשלב הפלייאוף, לראשונה בתולדות המועדון.
לפני עונת נשלח הייווד בטרייד לניו יורק ניקס, שם שיתף פעולה עם הכוכבים וולט פרייזר, ארל מונרו ובוב מקאדו.
תפוקתו של הייווד נחלשה בתקופתו בניקס, שלא צלחו את הסיבוב השני בפלייאוף למרות הסגל המרשים שהציגו.
במהלך עונת הועבר הייווד בטרייד לניו אורלינס ג'אז.
במדי הג'אז חזר הייווד להציג יכולת טובה, כשקלע 24 נקודות למשחק עד סיום העונה.
בתחילת עונת שלחו הג'אז את הייווד ללוס אנג'לס לייקרס בתמורה לכוכב העולה אדריאן דאנטלי.
עונתו בלייקרס הייתה החלשה ביותר בקריירה, והוא קלע במהלכה 9.7 נקודות למשחק בלבד.
לקראת סוף העונה התברר כי השחקן התמכר לסם הקוקאין, ובמהלך סדרת הגמר אליו הגיעו הלייקרס הושעה הייווד על ידי מאמן הקבוצה, לאחר שנרדם במהלך אימון כתוצאה ממצבו הבריאותי.
באותה סדרת גמר ניצחו הלייקרס את פילדלפיה 76' בתוצאה 4-2, ובכך זכה הייווד באליפות ה-NBA בפעם היחידה בקריירה.
בעונה הבאה הושעה הייווד מליגת ה-NBA לעונה אחת, בעקבות השימוש בסמים אסורים, וחתם בשורות קררה די ונציה האיטלקית, בה שיתף פעולה עם חבר היכל התהילה דראז'ן דליפאגיץ'.
בעונות - חזר ל-NBA כשחתם כשחקן חופשי בוושינגטון בולטס.
במהלך עונת 1982/83 נחתך הייווד מסגל הבולטס והודיע על פרישה ממשחק.
ממוצעי הקריירה של הייווד ב-NBA, לאורך 12 עונותיו בליגה, עומדים על 20.3 נקודות, 10.3 ריבאונדים, 1.8 אסיסטים ו-1.1 חסימות למשחק.
ב-1977 נישא לדוגמנית אימאן וב-1978 נולדה להם בת.
ספסאן הוא כינויה של מערכת רכבות מהירות מסדרת סימנס ולארו, שפותחה בגרמניה על ידי חברת סימנס עבור חברת הרכבות הלאומית של רוסיה, RZD (מסילות הברזל הרוסיות) ומופעלת על ידיה בקו סנקט פטרבורג – מוסקבה כשמשך הנסיעה מסנקט פטרבורג למוסקבה הוא 3 שעות ו-45 דקות.
מאז נחנך קו הרכבת המהיר הראשון בדצמבר 2009 בין סנקט פטרבורג למוסקבה, התפתחה המערכת ואף הוקמה רשת נוספת, קו סנקט פטרבורג – מוסקבה – ניז'ני נובגורוד, שפעלה עד יוני 2015 והוחלפה ברכבת סטריז'.
ב-11 באפריל 2005 נשיא רוסיה ולדימיר פוטין, קנצלר גרמניה גרהרד שרדר, נשיא מסילות הברזל הרוסיות גנאדי פאדייב ומנכ"ל סימנס הנס שאברט חתמו על הסכם לפיתוח ואספקת רכבות על בסיס Intercity-Express עם מהירות מקסימלית עד 300 קמ"ש, סכום העסקה הוערך ב-1.5 מיליארד אירו.
לאחר מינוי ולדימיר יאקונין לנשיא חברת הרכבות הרוסית ההסכם שונה.
ב-19 במאי 2006 הכריזה חברת סימנס המייצרת את ספסאן על קבלת הזמנה לשמונה רכבות מגרסת Velaro RUS מחברת הרכבות הרוסית הממשלתית וכן חוזה לאחזקת הרכבות למשך 30 שנה.
סכום ההשקעה הוערך ב-600 מיליון אירו.
הרכבות נועדו לקו המהיר שבין מוסקבה לסנקט פטרבורג, במהירות של עד 250 קמ"ש (עם אפשרות שדרוג למהירות של 330 קמ"ש).
על פי ההסכם תוכנן לפתוח קווי רכבת מהירה במסלול סנקט פטרבורג - מוסקבה, ובערים ניז'ני נובגורוד, קאזאן, סמרה, סוצ'י וקורסק עם אופציה לפתיחת קווים גם באומסק, נובוסיבירסק וקרסנויארסק.
נסיעת הבכורה של הספסאן יצאה לדרך ב-30 ביולי 2009 ממוסקבה לסנקט פטרבורג כשקו סדיר נפתח ב-17 בדצמבר אותה שנה.
ב-30 ביוני 2010 נחנך קו הרכבת המהירה במסלול ניז'ני נובגורוד — מוסקבה — סנקט פטרבורג.
ב-1 ביוני 2015 הופסקה נסיעת רכבת ספסאן לניז'ני נובגורוד וזו הוחלפה ברכבת סטריז' המיוצרת בספרד בקו מוסקבה — ניז'ני נובגורוד (סטריז' = סיס החומות; במקור: Стриж או בספרדית Talgo 250) .
ספסאן מבוססת על רכבות ה-ICE3, אולם הן רחבות ב-33 ס"מ, על מנת להתאימן לרוחב המסילות ברוסיה.
בכל רכבת עשרה קרונות באורך כולל של 250 מטר, עם קיבולת של 600 נוסעים.
מערכי הספסאן יכולים להגיע עד לאורך של 20 קרונות.
כיום ברשות חברת הרכבות הרוסית 16 רכבות המשרתות בקו סנקט פטרבורג - מוסקבה.
בכל שנות הפעלת הרכבת לא אירע ולו מקרה מוות בודד של נוסע כתוצאה משימוט (ירידת רכבת מן הפסים) או התנגשות בעת הפעלת הרכבות.
מערכת הספסאן ידעה פציעות נוסעים שאירעו כאשר הדלתות האוטומטיות נסגרו על נוסעים, או על חפציהם.
אולם, כדי למזער הסיכון למקרים שכאלה, עומדים על רציפי התחנות עובדי רכבת שתפקידם לדאוג כי נוסעים יעלו בבטחה לרכבת והדלתות תסגרנה במלואן.
מאז 2009 היו מקרים של נוסעים שנפצעו או מתו כתוצאה מכניסה לשטח המסילה.
כדי למנוע מקרים כאלה הותקנו במספר תחנות מחסומים מיוחדים המונעים מנוסעים להגיע אל המסילה, אך יעילותם מוטלת בספק.
אדוארד ספנסר אברהם הוא עורך דין, סופר ופוליטיקאי אמריקאי אשר שימש כמזכיר האנרגיה של ארצות הברית בשנים 2001–2005 תחת ממשלו הראשון של ג'ורג' ווקר בוש, וכסנאטור מטעם מדינת מישיגן בשנים 1995–2001. נכון לשנת 2018, אברהם היה הסנאטור האחרון ממדינתו מטעם המפלגה הרפובליקנית.
אברהם נולד בשנת 1952 במישיגן למשפחה ממוצא לבנוני.
למד משפטים באוניברסיטת מישיגן ובאוניברסיטת הרווארד.
בשנים 1983–1990 הנהיג את המפלגה הרפובליקנית במדינה.
בשנת 1994 נבחר לסנאט האמריקאי ברוב של כ-52%.
הוא כיהן כחבר בוועדות התקציב, המסחר, המדע והתחבורה, המשפט והעסקים הקטנים.
בשנת 2001 מונה על ידי ג'ורג' ווקר בוש לתפקיד מזכיר האנרגיה בקבינט שלו.
בשנת 2004 הודיע אברהם כי הוא אינו מעוניין בכהונה שנייה בתפקיד זה.
באותה השנה זכה אברהם בעיטור מידי ממשלת לבנון.
לקראת הבחירות לנשיאות ארצות הברית שנערכו בשנת 2008, הודיע אברהם על תמיכה בפרד תומפסון.
החל משנת 2016 אברהם מכהן כחלק מחבר הנאמנים של המכון הטכנולוגי של קליפורניה.
ספנסר גריי דינווידי הוא כדורסלן אמריקאי המשחק בבאיירן מינכן מליגת היורוליג, בעמדת הרכז.
דינווידי נולד וגדל בעיר לוס אנג'לס שבקליפורניה, ובשנת 2011 החל ללמוד באוניברסיטת קולורדו.
בעונתו הראשונה הוביל את קבוצת האוניברסיטה לשלב "32 הגדולות" של טורניר אליפות המכללות, לראשונה מזה 15 שנים, כרכז הפותח של קולורדו.
בעונתו השנייה קלע 15.3 נקודות בממוצע למשחק ונבחר לחמישיית העונה של מחוז Pac-12, ובעונתו השלישית והאחרונה בקולורדו המשיך להציג יכולת טובה אך סבל מקרע ברצועה הצולבת הקדמית והחמיץ את חציה השני של העונה.
דינווידי נבחר בבחירה ה-38 של דראפט ה-NBA לשנת 2014 על ידי דטרויט פיסטונס.
בשתי עונותיו בדטרויט מיעט לשחק, ונשלח לעיתים קרובות לקבוצת הבת של הפיסטונס מליגת הפיתוח, גרנד ראפידס דרייב.
בסיום עונת נשלח בטרייד לשיקגו בולס אשר שחררה אותו מהקבוצה לפני תחילת העונה.
את החודש הראשון של עונת העביר בקבוצת וינדי סיטי בולס מליגת הפיתוח, ולאחר שהרשים במדיה עם ממוצעים של 19.4 נקודות ו-8.1 אסיסטים למשחק, הוחתם על חוזה ל-3 שנים בברוקלין נטס.
בעונתו הראשונה עם הנטס שימש בעיקר כשחקן ספסל, אך בעונת זכה למקום קבוע בחמישייה הפותחת עקב פציעתו של הרכז ג'רמי לין, והציג עונת פריצה עם ממוצעים של 12.6 נקודות ו-6.6 אסיסטים למשחק.
בסוף-שבוע האולסטאר 2018 זכה דינווידי באתגר הכישורים, לאחר שגבר על לאורי מארקנן בסיבוב הגמר.
ב-12 בדצמבר 2018 קלע שיא קריירה של 39 נקודות במשחק מול פילדלפיה 76', ולמחרת חתם על הארכת חוזה בברוקלין ל-3 שנים נוספות עבור כ-34 מיליון דולר.
לאורך עונת היה הקלעי השני בקבוצתו עם ממוצע של 16.8 נקודות למשחק, על אף ששימש כשחקן ספסל.
ב-19 בדצמבר 2019 קלע שיא קריירה של 41 נקודות, בהפסד ברוקלין מול סן אנטוניו ספרס.
ב-28 בינואר 2020 החליף דינווידי את מספר גופייתו מ-'8' ל-'26' בעקבות מותו של קובי בראיינט, אשר לבש את המספר 8. ב-30 ביוני 2020 פורסם כי נדבק בנגיף הקורונה, וכשבוע לאחר מכן הודיע שלא ישתתף עם קבוצתו במשחקי המשך עונת ב"בועה באורלנדו".
לאורך אותה עונה רשם שיאי קריירה של 20.6 נקודות ו-6.8 אסיסטים בממוצע למשחק.
לאחר שלושה משחקים בעונת סבל דינווידי מקרע ברצועה הצולבת הקדמית של רגלו הימנית, אשר השבית אותו ממשחק עד לסיום העונה.
באוגוסט 2021 סיכם על חוזה ל-3 עונות בוושינגטון ויזארדס, והועבר אליה בעסקת "החתמה והעברה" (Sign and trade).
בשנת 2022 עבר בטרייד לדאלאס מאבריקס ביחד עם דאוויס ברטנס בתמורה לקריסטפס פורזינגיס ובחירת דראפט.
בשנת 2023, עבר דינווידי מהדאלאס מאבריקס בטרייד לברוקלין נטס בו קיירי אירווינג עשה את הדרך ההפוכה מהנטס אל המאבריקס.
בכך פתח דינווידי בקדנציה השנייה שלו במדי הברוקלין נטס.
ביום ה"טרייד דדליין" ב-NBA של עונת 2023/24, עבר דינווידי בטרייד אל הטורונטו ראפטורס, במהלכו דניס שרודר ות'דאוס יאנג עשו את הדרך ההפוכה מהראפטורס אל הנטס.
מיד לאחר הטרייד, שוחרר דינווידי מהראפטורס.
ספסל הוא אתר אינטרנט העוסק בכדורסל ישראלי.
ספסל עלה לרשת האינטרנט ב-6 באוקטובר 1997, על ידי שלומי פרי, שעוד בהיותו חייל החל לאסוף נתונים סטטיסטיים על כדורסל ישראלי, ומוטי גוסט.
הידיעה הראשונה שהופיעה בו דיווחה על חילופי שחקנים זרים בגבעת שמואל.
האתר סיפק נתונים סטטיסטיים על משחקים ושחקנים משנת 1991 ואילך, נתונים שלא היו זמינים אז באתרים אחרים.
מעבר לסיקורה של ליגת העל בכדורסל האתר התמקד גם בליגות נמוכות, ליגות נשים וכן ליגות נוער וילדים שלא זכו לסיקור נרחב על ידי אמצעי התקשורת.
כמו כן כלל האתר כתבות מגזין וטורי דעות ופרשנות.
התוכן הועלה לאתר על ידי כתבים וצלמים שעבדו בהתנדבות, רובם ללא רקע עיתונאי.
עם זאת לאורך השנים הכתבים באתר השתלבו בתפקידים בענף הכדורסל ובאמצעי התקשורת.
מייסד האתר, שלומי פרי, עבר לשמש כסמנכ"ל התקשורת של מנהלת ליגת העל בכדורסל וב-2020 מונה למנכ"ל המנהלת.
ברק חקלאי ואפרת עמורבן עברו ל-ynet ואור שקדי לוואלה!ספורט.
האתר נהיה פופולרי בקרב "עכברי כדורסל" וזכה לשבחים רבים, למשל משחקן העבר ופרשן הכדורסל דורון קרמר ומעיתונאי הכדורסל ערן סלע.
עם זאת, למרות השבחים שזכה האתר על המידע אותו הוא מספק, הוא לא נחשב למתקדם מבחינה ויזואלית.
בסוף 2018 הועלה האתר בגרסה מחודשת, הכוללת יותר תמונות וכן כתבות וידאו ופודקאסטים.
כמו כן ישנן באתר יותר פרסומות.
כתבות ודפי הסטטיסטיקה מהאתר הישן נגישים כעת כארכיון דיגיטלי.
האתר ממשיך לספק מידע שלרוב לא מציעים אמצעי תקשורת מרכזיים כמו במדורים על כדורסלניות ישראליות בליגת המכללות בארצות הברית וכדורסל פאראולימפי.
כמו כן יש באתר אפשרות להשתתף במשחק ספסליג, משחק במתכונת "ליגת החלומות".
האתר כולל גם "מדור היסטוריה" בו ניתן למצוא סיכומי עונות של ליגת העל החל משנות ה-50 ועד שנות ה-2000, הישגים של קבוצות ישראליות במפעלים אירופאיים, מידע על שחקנים ומאמנים ישראליים בקבוצות אירופאיות ועוד נתוני טריוויה שונים.
אנשי אתר ספסל סייעו להפקת ספר הכדורסל הישראלי אשר זמין להורדה מאתר מנהלת הליגה מאז מאי 2019.
מדור ההיסטוריה של ספסל כולל מידע על מחזיקות גביע ואלופות ליגות נוער ובתי ספר בכל הזמנים.
מאז שנות ה-2000 נוהג ספסל לבחור את מצטייני העונה בליגת הנוער, כאשר החל מעונת 2020/21 מתבצעת הבחירה על-ידי איגוד הכדורסל.
להלן פירוט של מצטייני העונה בליגת הנוער:
נכון ליוני 2025 לאתר ספסל כ-1,900 עוקבים בטוויטר, כ-13,000 עוקבים בפייסבוק וכ-4,700 עוקבים באינסטגרם.
ספסאן ארנה הוא אצטדיון כדורגל הממוקם ברובע פראובראז'נסקויה במחוז המינהלי המזרחי של מוסקבה.
מהווה חלק ממתחם האצטדיון של RZD ארנה.
עד 2017, נקרא בשם "זירת הספורט הקטנה לוקומוטיב" (малая спортивная арена «Локомотив»).
האצטדיון מכיל 10,000 מקומות ישיבה.
זירת הספורט הקטנה "לוקומוטיב" הוקמה באפריל 2009 ונפתחה באופן רשמי ב-12 ביוני 2010. קבוצת המילואים של לוקומוטיב, "קאזאנקה", המשחקת באליפות PFL, עורכת בו את משחקי הבית שלה.
האצטדיון מאפשר לקיים משחקים הן ברמת המועדונים והן ברמת הנבחרת.
באפריל 2013, האצטדיון קיבל תעודת התאמה של הקטגוריה הראשונה, המאפשרת לקיים משחקים במסגרת ליגת העל הרוסית.
משחק ראשון כזה נערך ב-6 באוקטובר 2013 במסגרת המחזור ה-12 באליפות רוסיה בין צסק"א לדינמו.
ב-5 באוגוסט 2017, שמו של האצטדיון שונה ל"ספסאן ארנה".
בנוסף אירח משחקים במסגרת ליגת הפוטבול הרוסית.
בעונת 2018/2019 מועדון צ'רטנובו אירח באצטדיון את משחקי הבית שלו.
האצטדיון נבחר לארח את גמר אליפות רוסיה בפוטבול בשנת 2022.
ספנסר פרדריק גור היה צייר בריטי של נופים, סצנות באולמות מוזיקה ובתים, לרוב עם דמויות בודדות.
הוא היה הנשיא הראשון של קבוצת קמדן טאון, והושפע מהפוסט-אימפרסיוניזם.
הוא נולד ב-26 במאי 1878 באפסום בסורי, הצעיר מבין ארבעת ילדיו של אלוף הטניס בוימבלדון, ספנסר גור ואשתו איימי מרגרט.
אחיו של אביו היה התאולוג צ'ארלס גור.
אביו שלח אותו לבית הספר הארו במידלסקס (לונדון רבתי).
הוא המשיך ללמוד ציור בלונדון בבית הספר סלייד לאמנות, שם היה בן זמנו של הרולד גילמן.
בשנת 1904 הציג אלברט רוסטרסטון את גור בפני וולטר סיקרט בדייפ, ואחר כך הוא התחבר לחבורה ברחוב פיצרוי, לונדון, עם וולטר סיקרט, לוסיאן פיסארו, הרולד גילמן וצ'ארלס גינר.
בשנת 1909 הוא היה חבר במועדון האמנות החדשה.
בשנת 1911 היה מייסד-שותף ונשיא ראשון של קבוצת קמדן טאון.
בשנת 1913 הפך לחבר בקבוצת לונדון.
עבודותיו המאוחרות מראות השפעה גוברת של הפוסט-אימפרסיוניזם.
הוא עשה ניסויים בצבע ביצירותיו, כפי שניתן לראות בציורו "בכיכר הרטינגטון".
ספנסר גור העניק לג'ון דומן טרנר הכשרה אומנותית משנת 1908 עד 1913. ההוראה בוצעה ככל הנראה באמצעות התכתבויות מכיוון שדומן טרנר היה חירש.
המכתבים מוחזקים כעת באוסף משפחת גור.
דומן טרנר היה חבר בקבוצת קמדן טאון, שנבחר על ידי גור, אך היה ביישן ולא בטוח ביכולותיו, מה שגרם כנראה לפרישתו מחברותו בקבוצת לונדון זמן קצר לאחר הקמתה ב־27 בנובמבר 1913.
גור צייר סדרה של שלושים ושניים נופים בפארק ריצ'מונד במהלך החודשים האחרונים לחייו.
הציור שלו מחלון ברחוב קמבריאן, ריצ'מונד, מראה את הנוף מהקומה העליונה בסמוך לכניסה לשער קמבריה של הפארק.
זו כנראה התמונה האחרונה שגור עבד עליה לפני מותו.
ציורו של גור, ריצ'מונד פארק, שצויר כנראה בסתיו 1913 או מעט לפני מותו של האמן במרץ 1914, הוצג בגלריה פטרסון וקרפקס בשנת 1920. בשנת 1939 הוצג הציור בורשה, הלסינגפורס וסטוקהולם.
הוא נמצא כעת באוסף של גלריית טייט.
שתיים מיצירות האמנות של גור, "המזח בברייטון" ו"בתים בריצ'מונד", הופיעו בשער הראשון של כתב העת BLAST שפורסם כשלושה חודשים לאחר מות גור.
יש באותו כתב עת, גם קטע הספד של וינדהאם לואיס, שערך את המגזין, וציין את תשוקתו של גור לציור אובייקטים עדינים באווירה הלונדונית שסביבו, ואת התפיסה האפורה שלו על חיי האמן, את עדינותו שהבשילה לאמנות אישית.
ספנסר גור נפטר בריצ'מונד, סורי, מדלקת ריאות ב־27 במרץ 1914, בגיל 35, ונקבר בהרטפורדשייר, שם גרה אמו.
ספנקודון (שם מדעי: Sphenacodon; מילולית: "שן נקודת-טריז") הוא סוג של סינאפסיד נכחד מהמשפחה ספנקודונטיים, אשר חי במשך הקרבון הפנסילבני עד הפרם לפני 300 עד 280 מיליון שנה מזמננו.
הוא דומה בצורתו לדימטרודון והיה קרוב משפחתו.
סוג זה תואר ב-1878 בדי החוקר עותניאל מארש ותוארו בו 3 מינים שונים.
מרבית המאובנים התגלו באריזונה, יוטה וניו מקסיקו עם שלדים כמעט שלמים.
הספנקודון היה זוחל בעל דמיון ליונק, בייחוד במבנה לסתותיו ושיניו שהורכבו לפי חלוקה בדומה לשיני יונקים.
הוא הגיע לאורך של 3 מטרים אצל המין Sphenacodon ferocior, והיה בעל לסת רחבה וגבוהה מלאה שיניים חדות המעידות שהיה טורף.
הוא היה גם בעל בליטות רחבות מעל הצלעות ואולי אלו תמכו במפרש נכחד בדומה לדימטרודון, אם כי המפרש היה נמוך בהרבה.
הממצאים השונים של הספנקודון מעידים ששגשג במשך הקרבון ותחילת הפרם, אך החל להיעלם במשך הפרם היבש והוחלף בתראפסידים דמויי-יונקים.
ספנסר אלי דניאלס הוא שחקן קולנוע וטלוויזיה אמריקאי-יהודי, המוכר בעיקר בשל תפקידו כטיילר לומאנד בסדרת הדרמה "התרסקות" (2009) ברשת Starz, בזכות הופעתו בתור לוק בסיטקום "ממי" (2016-2013) ברשת CBS, ובתור צ'רלטון בסדרת הפנטזיה "הקוסמים" (2020-2018) של ערוץ Syfy.
דניאלס נולד בשכונת טרזנה (אנ') בלוס אנג'לס, קליפורניה; הוא יהודי.
דניאלס החל לשחק באופן מקצועי בגיל עשר.
דניאלס הופיע ביותר מעשרה סרטים, כולל "סטארטרק" ו"הסיפור המופלא של בנג'מין באטן".
דניאלס הופיע גם ביותר מעשר הפקות טלוויזיה, כולל התפקיד החוזר של טיילר לומנד בסדרה "Crash".
ב־12 באוגוסט 2014 יצא סרטו של דניאלס "משחק חצות".
תפקיד אורח (עונה 4); 45 פרקים 2014 המפענחת: פשעים חמורים צעיר מתפרע במסיבה פרק: "Party Foul" 2017 גט-דאון קנט פרק: "Unfold Your Own Myth"2018מדליית כבודסמל סקוסהפרק: "Ty M.
Carter" 2018–2020 הקוסמים צ'רלטון תפקיד חוזר (עונה 3–5); 7 פרקים 2019 NCIS: לוס אנג'לס וינסנט דייוויס פרק: "False Flag" המעבר בריאן פרק: "Last Lesson"
ספנסר בולדמן הוא שחקן אמריקאי.
הוא ידוע בעיקר מתפקידו בתור אדם דוונפורט בסדרה "מעבדה לכוחות על" (2012–2016) של ערוץ דיסני XD.
הוא למד בבית הספר התיכון "פלאנו איסט" בפלאנו, טקסס, וסיים את הלימודים בשנת 2010.
בשנת 2009 שיחק בתפקיד אורח בסדרת הילדים והנוער "ICarly" של ערוץ ניקלודיאון.
בשנה שלאחר מכן, גילם את ברייס ג'ונסון בשלושה פרקים של סיטקום הנוער "אני והלהקה" מבית ערוץ דיסני.
בשנת 2012 החל לגלם את דמותו של אדם דוונפורט בסדרה הקומית "מעבדה לכוחות על", מבית ערוץ דיסני XD.
בולדמן המשיך עם דמותו זו לאורך ארבע עונותיה של הסדרה עד לסיומה ב-2016.
עוד ב-2012 היה לו תפקיד בסרט הקומדיה "רחוב ג'אמפ 21".
בשנת 2015 לוהק בולדמן לצד אמילי רטאייקאוסקי לסרט הקומדיה הרומנטית "Cruise''" המתרחש במהלך שנות ה-80. הסרט יצא לאקרנים בשנת 2018.
בשנת 2022 גילם את לאנס מקריי במיני-סדרה הביוגרפית "ברוכים הבאים לצ'יפנדיילס" ברשת הולו, שיצר רוברט סיגל (אנ') "פאם וטומי"), ומבוססת על הספר "ריקוד קטלני: רציחות צ'יפנדיילס".
+ שנה סרט תפקיד הערות 2012 רחוב ג'אמפ 21פרנץ' סמואלס 2014 Dakota's Summer ברייס 2018 Cruise ג'יו פורטונטו
Mighty Med: Part 2"2022ברוכים הבאים לצ'יפנדיילס לאנס מקריי4 פרקים
ספנסר ג'יימס קוקס הוא עורך דין ופוליטיקאי אמריקאי, המכהן כמושל יוטה הנוכחי מאז שנת 2021 מטעם המפלגה הרפובליקנית.
קודם לכן כיהן כראש העיר פיירוויו, יוטה, כחבר בית הנבחרים של יוטה וכסגן מושל יוטה.
קוקס נולד ב-11 ביולי 1975, הבכור מבין שמונת ילדיו של אדי קוקס, וגדל בחווה בפיירוויו.
הוא בוגר תואר ראשון במדעי המדינה מאוניברסיטת המדינה של יוטה.
באותה תקופה התחתן עם חברתו מהתיכון, אבי פאלמר (Abby Palmer).
לאחר מכן קיבל תואר במשפטים מאוניברסיטת וושינגטון ואלי.
לאחר סיום לימודיו, עבד קוקס כפקיד משפטים של שופט המחוז הפדרלי טד סטיוארט.
לאחר מכן עבד במשרד פביאן וקלנדנין בסולט לייק סיטי.
לאחר שהתפטר מתפקיד זה וחזר לעיר הולדתו פיירוויו, הפך קוקס לסמנכ"ל חברת סנטרקום, חברת תקשורת כפרית.
לספנסר ואבי נולדו ארבעה ילדים, והם גרים בחווה המשפחתית שלהם בפיירוויו.
בשנת 2004 הפך קוקס לחבר מועצת העיר פיירוויו, ובשנת 2005 לראש העיר.
בשנת 2008 נבחר לנציב מחוז סנפט.
בשנת 2012 הפך לחבר בית הנבחרים של יוטה מטעם מחוז 58, והיה החבר הראשון שקרא להדחתו של ג'ון סוואלו, התובע הכללי של יוטה.
באוקטובר 2013 מינה גארי הרברט, מושל יוטה, את קוקס למשרת סגן המושל, לאחר שסגן המושל גרג בל פרש מתפקידו.
במאי 2019 הודיע הרברט על פרישה, ובשנת 2020 נבחר קוקס כמועמד הרפובליקני למושל יוטה.
בבחירות ב-3 בנובמבר 2020 ניצח קוקס ב-63%, וכך הפך למושל יוטה.
ב-4 בינואר 2020 הושבע קוקס למושל יוטה.
ספנסר וייס הוא כדורסלן אמריקאי-ישראלי, המשחק בעמדת הקלע בהפועל באר שבע.
וייס נולד בפלורהאם פארק שבניו ג'רזי למשפחה יהודית.
וייס למד במכינת הול סיטון.
בעונתו השלישית הוא נבחר לחמישייה הראשונה של המחוז.
בעונתו האחרונה, הוזכר וייס בחמישייה השנייה במחוז אסקס שבניו ג'רזי, ונבחר לכדורסלן השנה בניו ג'רזי.
בעונתו הראשונה זכה וייס בתואר רוקי השנה.
ב-7 בדצמבר 2013, העמיד וייס את הדאבל דאבל הראשון בקריירה כשקלע 17 נקודות (כולל 3 מ-3 לשלוש) והוריד 10 ריבאונדים נגד אוניברסיטת פיירלי דיקינסון.
בשנים 2015 ו-2016 נבחר וייס לחמישיות השניות בליגת הקיסוס.
בשנתו השנייה במכללה, היה וייס שישי בליגה באחוזים לשלוש עם 40.8, במקום השביעי בקליעות לשלוש עם 51, ובמקום השמיני בנקודות למשחק עם 11.6. בעונתו השלישית, שימש וייס כקפטן המכללה יחד עם מייק וושינגטון הבן וסטיבן קוק.
וייס הוביל את הליגה באסיסטים למשחק עם 3.9, היה רביעי באסיסטים בכלליות עם 113, שלישי בקליעות משלוש עם 63, ושמיני בריבאונדים הגנתיים עם 129.
לקראת שנתו האחרונה, העיתון The Sporting News בחר בו לחמישייה הראשונה של העונה, והעיתון לינדי בחר בו לחמישייה השנייה.
בשנתו האחרונה הוביל וייס את מכללתו בריבאונדים, אסיסטים עם 4.2 בממוצע למשחק ו-125 בכלליות (שני בליגה) וחטיפות עם 1.5 למשחק ו-46 בכלליות (שני בליגה), חמישי בקליעות לשלוש עם 61 ובנוסף הוריד 137 ריבאונדים הגנתיים, והיה עשירי בליגה בריבאונדים עם 161 כאלה.
בדצמבר 2016, השווה וייס את שיא האסיסטים של מכללתו במשחק בודד כשמסר 13 אסיסטים נגד ליברטי.
ב-3 בפברואר 2017, קלע וייס שיא קריירה של 26 נקודות במהלך הניצחון 64–69 על דארטמות' קולג'.
בתום העונה נבחר וייס לשחקן המצטיין של העונה.
הוא הפך לשחקן השמיני בתולדות הליגה שזכה גם בפרס רוקי השנה וגם בפרס השחקן המצטיין של השנה בליגה.
בנוסף נבחר וייס לחמישייה הראשונה של הליגה.
וייס נכלל בחמישייה השנייה של ההתאחדות הלאומית של מאמני הכדורסל במחוז שלו ובנוסף נבחר לחמישייה הראשונה במגזין הספורט היהודי.
בנוסף הוביל וייס את מכללתו לטורניר אליפות המכללות לראשונה מזה שש שנים.
הוא הפך לשחקן היחיד בתולדות הקריירה במכללתו שצבר 1,000 נקודות, 500 ריבאונדים, 300 אסיסטים ו-200 שלשות.
הוא סיים את המכללות כשהוא במקום השני בהיסטוריה של מכללתו באסיסטים עם 383, חמישי בשלשות עם 209, ו-12 בנקודות עם 1,241. בנוסף מוקם וייס חמישי בכל הזמנים בליגה בריבאונדים הגנתיים עם 511 כאלה.
ב-3 באוגוסט 2017, עבר וייס לישראל וחתם לעונה עם אופציה לעונה נוספת בהפועל גלבוע גליל מהליגה הישראלית.
וייס עזר לגלבוע גליל להגיע לפלייאוף, שם הפסידו ברבע הגמר להפועל ירושלים.
ב-19 ביולי 2018, חתם וייס לעונה במכבי אשדוד.
ב-10 באפריל 2019 רשם וייס שיא קריירה של 27 נקודות, עם 6 מ-9 לשלוש, יחד עם 8 ריבאונדים, 6 אסיסטים ו-3 חטיפות, אשר הובילו אשדוד לניצחון 86–94 על קבוצתו לשעבר, הפועל גלבוע גליל.
ב-26 משחקים בקבוצה, העמיד וייס ממוצעים של 9.0 נקודות, 3.9 ריבאונדים ו-3.7 אסיסטים למשחק.
ב-21 ביוני 2019, חתם וייס לשנתיים בהפועל באר שבע.
כעבור חודשיים מרגע הצטרפותו לקבוצה, מונה וייס לקפטן בעקבות עזיבתו של חנן קולמן.
ב-21 באוקטובר 2019, רשם וייס שיא עונתי של 21 נקודות, עם 5 מ-8 לשלוש, יחד עם 8 אסיסטים, כשהוא קולע 13 מ-15 הנקודות הנקודות האחרונות של קבוצתו במשחק והוביל אותה לניצחון 87–88 על הפועל אילת.
ב-6 ביולי 2021, וייס חתם לשנתיים בהפועל חיפה.
בעונתו הראשונה בקבוצה העמיד ממוצעים של 6 נק', 3.7 ריבאונדים, 1.9 אסיסטים ו-1.1 חט' ב-24.9 דק', בשלב הפלייאוף העמיד ממוצעים של 5.3 נק', 4.3 ריבאונדים ו-3 אסיסטים ב-24 דק'.
בעונתו השנייה בחיפה העמיד ממוצעים של 4 נק', 3.3 ריבאונדים ו-2 אסיסטים ב-20.9 דק'.
חתם בהפועל עפולה מליגת העל בכדורסל לעונת 2023/2024.
ב-2 ביולי 2025, וייס חתם לעונה אחת בעירוני נס ציונה.
ספנקוריזו היא מנה עיקרית צמחונית מהמטבח היווני, שמרכיביה הם תרד ואורז.
זוהי מנת פילאף, המתוארת כמנה כפרית יוונית טיפוסית אשר ניתן לאכול אותה חמה או קרה.
מתכון אופייני של ספנקוריזו כולל אורז ארוך ותרד טרי יחד עם שמיר, כמון, מלח, פלפל שחור, חומץ בן יין אדום, בצל ושמן זית, לעיתים קרובות מוגש בלוויית ביצת עין, גבינת פטה ולימון.
זיווגי יין אשר מותאמים הם יינות לבנים פשוטים.
ג'ון ספנסר מקפרסון הוא שחקן קנדי, שהתפרסם תחילה מתפקידו בתור האנטר הולינגסוורת' בסדרת הנעורים הקנדית "דגראסי: הדור הבא" (אנ') (2014–2015) ומסדרת ההמשך שלה "דגראסי: הכיתה הבאה" (אנ') (2016–2017).
בהמשך גילם את שארל החמישי, מלך צרפת בסדרת הפנטזיה התקופתית "ממלכה" (2015–2017) ברשת The CW וגילם דמויות מרכזיות בסדרה "חילוץ בצפון" (2019) ובסדרה "אלים אמריקאים" (2021).
מקפירסון נולד ב-12 ביוני 1997 באונטריו, קנדה לבובי ושריל מקפירסון.
לספנסר שתי אחיות גדולות, מייגן ורבקה.
הוא למד בבית הספר התיכון במיסיסוגה.
בשנת 2014, כשהיה בכיתה י"א, נבחן לאודישנים עד שקיבל את תפקידו הראשון, ומפברואר 2014 עד יולי 2015 גילם את דמותו של האנטר הולינגסוורת' בסדרת דרמת הנעורים הקנדית "דגראסי: הדור הבא".
בעונה השלישית של הסדרה היו לו שתי הופעות אורח.
בשנת 2015 עד ל-2017, הוא הצטרף לעונה השלישית בסדרת הטלוויזיה האמריקאית של The CW, "ממלכה" שם גילם את שארל התשיעי, מלך צרפת.
לאחר סיום סדרת הטלוויזיה "דגראסי: הדור הבא", מקפרסון החל בשנת 2016 לגלם את דמותו של האנטר בסדרת ההמשך "דגראסי: הכיתה הבאה".
בשנת 2019 שיחק בתפקיד ראשי בסדרה חילוץ בצפון.
+ שנה סדרה תפקיד הערות 2014–2015 דגראסי: הדור הבא (אנ') האנטר הולינגסוורת' תפקיד חוזר (עונה 13)
ספנסר הוא סרט דרמה ביוגרפית שביים הבמאי פבלו לריין ונכתב על ידי התסריטאי סטיבן נייט.
עלילת הסרט מתבססת על שנות נישואיהם המאוחרות של הנסיכה דיאנה לבית ספנסר וצ'ארלס, נסיך ויילס.
בסרט מככבים קריסטן סטיוארט וג'ק פרת'ינג בדמויותיהם של דיאנה וצ'ארלס, בהתאמה; ולצידם מככבים טימותי ספאל, שון האריס וסאלי הוקינס.
הסרט היה מועמד לפרס גלובוס הזהב בקטגוריית השחקנית הטובה ביותר בעבור משחקה של סטיוארט.
הקרנת הבכורה של הסרט הייתה בפסטיבל הסרטים של ונציה ה-78, שהתקיים ב-3 בספטמבר 2021, והוא עלה לאקרנים בארצות הברית ובבריטניה ב-5 בנובמבר 2021.
בשנת 1991, במהלך חופשת חג המולד שלה עם משפחת המלוכה בבית סאנדרינגהאם בנורפוק, דיאנה ספנסר, נסיכת ויילס, מחליטה שהגיעו מים עד נפש ולסיים את נישואיה לצ'ארלס, נסיך ויילס.
קריסטן סטיוארט – דיאנה ספנסר, הנסיכה מוויילס
שון האריס – צ'יף דארן
ג'ק פרת'ינג – צ'ארלס, נסיך ויילס
סטלה גונה – המלכה אליזבת השנייה
ריכרד זאמל – הנסיך פיליפ, דוכס אדינבורו
אולגה הלסינג – שרה, דוכסית יורק
תומאס דאגלס – ג'ון ספנסר, רוזן ספנסר השמיני
איימי מנסון – אן בולין
ראיין ויכרט – סמל ווד
ניקלאס קוהרט – הנסיך אנדרו, דוכס יורק
אליזבת ברינגטון – אן, הנסיכה המלכותית
ב-17 ביוני 2020, נמסר כי הבמאי פבלו לריין יביים סרט שיעסוק בדמותה של דיאנה, נסיכת ויילס, אותה תגלם קריסטן סטיוארט.
ב-26 ביוני 2020 נמסר כי חברת "ניאון" רכשה את הזכויות להפצת הסרט בארצות הברית בעסקה בשווי של יותר מ-4 מיליון דולר.
חברות ההפצה "STX Entertainment" ו-"DCM Film" אמונות על הפצת הסרט בבריטניה ובגרמניה.
צילומי הסרט החלו בשלוסהוטל קרונברג שבגרמניה בינואר 2021, במקביל לדיווח על ליהוקם של טימותי ספול, סאלי הוקינס ושון האריס לצוות השחקנים.
הסרט צולם גם בשלוס מרקארדט שבמרקארדט, בצפון העיר פוטסדאם ובטירת נורדקירכן.
ב-25 במרץ עברה הפקת הסרט לבריטניה למהלך הצילומים האחרון, שם הצטרף ג'ק פרת'ינג לצוות השחקנים בדמותו של צ'ארלס, נסיך ויילס.
צילומי הסרט תמו ב-27 באפריל 2021.
את הפסקול המוזיקלי לסרט יצר ג'וני גרינווד.
הקרנת הבכורה העולמית של הסרט נעשתה בפסטיבל הסרטים של ונציה ה-78 ב-3 בספטמבר 2021, ולאחר מכן בהקרנה מיוחדת בפסטיבל הסרטים הבינלאומי בטורונטו.
בארצות הברית, הסרט עלה לאקרנים ב-5 בנובמבר 2021.
ספנס דואן מור השני הוא שחקן אמריקאי.
מור נולד וגדל בסנט לואיס, מיזורי, והוא הצעיר מבין שני ילדים.
מור הבין שהוא רוצה להיות שחקן עוד כתלמיד בבית ספר היסודי.
בשנת 2017, לוהק מור לסדרה "Five Points" ששודרה ב-"Facebook Watch".
כחלק מהקאסט הראשי לצד היילי קיוקו ומדיסון פטיס.
מור הצהיר כי העבודה עם קרי וושינגטון על הסדרה היא "משנה חיים".
לאחר מכן לוהק לתפקיד בסדרה "AP Bio" בתפקיד דן דקר.
בשנת 2018, החל להופיע בתפקיד חוזר בדרמת הטלוויזיה "All American".
בשנת 2020, שיחק מור בתפקיד ראשי במיני סדרה "אנחנו מי שאנחנו" בהפקת רשת HBO, ששודרה לראשונה בספטמבר 2020.
ב-18 בינואר 2022, ספנס וחברתו, סמנת'ה "סמי" סימרלי, הודיעו באינסטגרם שסמי בהריון עם ילדם הראשון.
+שנהסרטתפקידהערות2022הדרקון של אבאג'ורג' הטיגריסדיבוב2023בחזרה לווגאס (אנ')מרליןקריד 3דמיאן "דיים" אנדרסון הצעירTBAGoing Placesג'יידןOut Come the Wolves
סְפָּנָקוֹפִּיטָה (יוונית: σπανακόπιτα; מיוונית σπανάκι תרד + πίτα מאפה) היא מאפה תרד מסורתי מהמטבח היווני.
המאפה עשוי משכבות של בצק פילו, וביניהן מלית של תרד, גבינת פטה ועשבי תיבול שונים.
המילה ספנקופיטה באה מ-2 מילים ביוונית, מהמילה σπανάκι (הגהה: ספנאקי) שמשמעותה תרד + המילה πίτα (הגהה: פיתה) שמשמעותה מאפה, כלומר מאפה תרד.
המילוי המסורתי של הספנקופיטה כולל תרד קצוץ, פטה, בצל או בצל ירוק, ביצה ותבלינים.
לעיתים משתמשים בגבינות מלוחות אחרות, כדוגמת הקפלוטירי, גבינה קשה הדומה לקשקבל.
עשבי תיבול כדוגמת שמיר, נענע או מליסה גם כן עשויים להיות חלק מהמילוי, ובמקרה זה שם המנה יהיה "הורטופיטה".
המילוי נעטף בשכבות של בצק פילו המשוחות בחמאה או בשמן זית.
בחלק מהמתכונים הכפריים משתמשים בבצק חוריאטיקו שהוא מעט עבה יותר (מזכיר את בצק הפילאס מהמטבח הטורקי).
לאחר האפייה, המאפה מקבל גוון זהוב.
ניתן להגישו חם מהתנור או בטמפרטורת החדר.
ביוון קיימת גם גרסת "צום" של הספנקופיטה, שנאכלת במועדים נוצרים אורתודוקסיים כדוגמת התענית הגדולה.
בגרסה זו מחליפים את מוצרי החלב והביצים בשמן זית, פטרוזיליה ומעט קמח.
באזורים כפריים ביוון, בהם התרד פחות זמין, יש המוסיפים למילוי גם עלי מנגולד, כרישה או חומעה מצויה.
ספנסר מת'יו נוויל הוא דוגמן ושחקן אמריקאי.
ספנסר נוויל נולד בגליידוויל , טנסי ב-14 בספטמבר 1990.
לפני שהחל בקריירת המשחק הוא היה דוגמן.
תפקידו הראשון בטלוויזיה היה בשנת 2014 כששיחק בפרק בסדרה "הורים במשרה מלאה" באותה שנה שיחק בסרט הטלוויזיה, "High School Possession".
בין השנים 2014–2016 שיחק בתפקיד חוזר באופרת הסבון "ימי חיינו".
בשנת 2016 שיחק בסדרת האינטרט "האשטגרס", בסרט הקולנוע "AmeriGeddon", בסרט הטלוויזיה "Stalked by My Mother" של ערוץ לייפטיים ובסרט הקולנוע "Wild for the Night".
באותה שנה שיחק בתפקיד ראשי בסדרת האינטרנט "The Deleted".
בשנת 2017 שיחק בשני פרקים בסדרת הפשע "אוזרק" מבית נטפליקס.
בשנת 2019 שיחק בשני פרקים של סדרת הטלוויזיה "צרות טובות".
בשנת 2020 שיחק בסרט הקולנוע "Roped" לצד השחקן ג'וש סוויקרד.
בשנת 2021 לוהק נוויל לתפקיד ראשי בסרט הקולנוע "Devotion" שהוקרן לראשונה בסוף שנת 2022.
בשנת 2022 גילם את ארון בעונה השנייה של הסדרת הקומית "חיי הסקס של נערות קולג'" שיצרה מינדי קלינג עבור שירות הזרמת המדיה "HBO Max".
בהמשך השנה, ביצע הופעת אורח בסדרת האימה האנתולוגית "סיפורי אימה אמריקאים" שנוצרה והופקה על ידי ראיין מרפי ומשודרת ברשת הולו.
+שנהסדרהתפקידהערות2014הורים במשרה מלאה (אנ')די מקספרק:High School Possessionבראדסרט טלוויזיה של Lifetime2014–2016ימי חיינודריק30 פרקים2016Hashtaggersדארן קראפטסדרת רשת; 4 פרקיםFilthy Preppy Teensניקפרק: "The Running of the Poors"Stalked by My Motherטאקרסרט טלוויזיה של LifetimeThe Deletedגארטסדרת רשת; 8 פרקים2017אוזרקזאק2 פרקים2018Web of Liesמייק וינסנטסרט טלוויזיה של Lifetime2019צרות טובותזיק2 פרקיםאימה אמריקאית: 1984ג'וסף קוואנופרק: "Mr.
Jingles"2021מוקד 911: טקססצ'אדפרק: "2100°"2022סיפורי אימה אמריקאיםג'סיפרק: "Necro"חיי הסקס של נערות קולג' (אנ')ארון3 פרקים2024צ'יינהטאון מבפנים (אנ')הבלש איידן מקדונו2 פרקים
ספנסר טריט קלארק הוא שחקן אמריקאי.
קלארק נולד בעיר ניו יורק.
הוא אחיה של התסריטאית והמחזאית אליזה קלארק.
הוא למד בבית הספר היסודי "הינדלי" בדריאן, קונטיקט, בתיכון מידלסקס ובתיכון דאריין לפני שלמד וסיים את לימודיו בבית הספר טאפט בווטרטאון, קונטיקט.
קלארק סיים את לימודיו באוניברסיטת קולומביה בניו יורק, וקיבל תואר ראשון במדעי המדינה וכלכלה.
קלארק החל את הקריירה שלו ב-1995, כשהופיע בסדרת הטלוויזיה "עולם אחר".
הופעת הבכורה שלו בקולנוע הייתה בסרט "סכנה ברחוב ארלינגטון".
בשנת 2000 שיחק לצד ברוס ויליס בסרט הקולנוע "בלתי שביר" עליו קיבל ביקורות משבחות.
באותה שנה שיחק בסרט הקולנוע "גלדיאטור".
בשנים הבאות שיחק במספר סרטי קולנוע בהם, "מיסטיק ריבר", "מהומה רבה על לא דבר", "קניון כהה" ו"מאהב קטן".
בטלוויזיה התארח בסדרות טלוויזיה רבות.
בין היתר שיחק בתפקידים חוזרים בסדרת הטלוויזיה "ממלכת החיות" ובעונה השביעית של סדרת הטלוויזיה "סוכני S.H.I.E.L.D.".
בשנת 2019 שיחק בתפקיד ראשי לצד ברוס ויליס ואניה טיילור-ג'וי בסרט הקולנוע "מיסטר גלאס".
באותה שנה הופיע בפרק בסדרה "הרפתקאותיה המצמררות של סברינה".
באוגוסט 2021 לוהק לתפקיד ראשי בסרט הקולנוע "חלקת סיילם".
ורנר פון שטרוקר 8 פרקים 2016–2019 ממלכת החיות (אנ') אדריאן דולן 27 פרקים 2017 NCIS ראיין פרק: "Keep Going" 2018 מחשבות פליליות ג'ורדן פרק: "Ashley" 2019 הרפתקאותיה המצמררות של סברינה ירתמיאל פרק: "Chapter Seventeen: The Missionaries"2024תחנה 19ג'יימס בקט ג'וניורפרק: "Good Grief"מצודלואיס פאוול (אנ')4 פרקים
ספנסר ליסט הוא שחקן אמריקאי.
ספנסר נולד ב-6 באפריל 1998 בפלורידה, בנם של סוזן וג'ון ליסט.
יש לו אחות תאומה, השחקנית פייטון רוי ליסט ואח צעיר יותר, פיניקס (יליד 2004), גם הוא שחקן.
הופעתו הראשונה בטלוויזיה הייתה בפרק באופרת הסבון, "לחיות את החיים".
בשנת 2003 הופיע בפרק בסדרת הטלוויזיה "חוק וסדר: מדור מיוחד".
שנה לאחר מכן שיחק בתפקיד ילד קטן שמשחק על המדרגות בסרט הקולנוע "ספיידרמן 2".
משנת 2004 הוא הופיע מעת לעת בסדרות טלוויזיה רבות בהן "פרינג'", "צרות טובות" ו"משפחת פוסטר".
בשנת 2011 שיחק בתפקיד ראשי לצד מילה יובוביץ' בסרט הקולנוע "לגדל את בובי".
בשנת 2017 גילם את טאבר בסרט "מקום לאהבה".
בשנת 2022 שיחק בסרט הקולנוע "Exploited" לצד ויל פלץ.
+שנהסדרהתפקידהערות2003חוק וסדר: מדור מיוחדטייט ווקרפרק: "Coerced"2004לחיות את החיים (אנ')אייספרק לא ידוע2007סאטרדיי נייט לייבילדפרק: "LeBron James/Kanye West" 2009וונדר פטסג'ירפה דיבוב; פרק: "Job Well Done"פרינג'הילדפרק: "Inner Child"2011CSI: מיאמיטרוי פייברפרק: "A Few Dead Men"2012ICarlyלורוויןפרק: "iBattle Chip"2014A Wife's Nightmareאיי.
ג'ייסרט טלוויזיה של LifetimeAmerican Viralמת'יו דיירסדרת רשת; פרק: "Bullied Balls"2016קיקיוואקה: מחנה קיץאריקפרק: "Luke's Back"2018משפחת פוסטרקרטר האנטר3 פרקים 2019–2021צרות טובותקרטר האנטר3 פרקים
Spanx בע"מ היא יצרנית תחתונים אמריקאית המתמקדת בעיצוב תחתונים וחותלות, שנוסדה באטלנטה, ג'ורג'יה.
החברה מייצרת בעיקר גרביונים וסוגים שונים של תחתונים לנשים ומשנת 2010 מייצרת גם תחתונים לגברים.
Spanx מתמחה בבגדים "מחטבים" שנועדו לגרום לאנשים להיראות רזים יותר.
לאחר סיום לימודיה באוניברסיטת פלורידה סטייט (FSU) ב-1993, עובדת אתר הנופש של וולט דיסני וורלד, שרה בלייקלי, הצטרפה לחברת ניירות הכתיבה המקומית דנקה כדי למכור מכשירי פקס מדלת לדלת.
בחום והלחות של פלורידה, היא ניסתה ללא הצלחה למצוא גרביונים ללא תפרים ושלא יתגלגלו על הרגל לאחר שחתכה אותם.
בלייקלי השקיעה את כל חסכונותיה בסך 5,000 דולר ועברה לאטלנטה בגיל 27, שם חקרה ופיתחה קונספט של גרביונים כמעט לבדה.
יצירת אב הטיפוס הראשוני של המוצר הושלמה במהלך שנה ובמסגרתה כללה בלייקלי, את אמה וחברותיה בבדיקה של הבגדים.
דבר זה היה חדשני בזמנו, מאחר שבתעשייה לא בדקו מוצרים על אנשים.
המחקר של בלייקי גילה שהתעשייה השתמשה בעבר באותו גודל של חגורת המותן עבור כל מוצרי הגרביים כדי להוזיל עלויות, וחוט גומי הוכנס לחגורת המותן.
לפיתוח המוצר שלה, בלייקלי יצרה סרטי מותן שונים שיתאימו לצרכנים בגדלים שונים.
בלייקלי הגישה בקשה לפטנט שלה למשרד הפטנטים והסימנים המסחריים של ארצות הברית (USPTO).
לאחר הגשת הבקשה המקוונת, בלייקלי עבדה אז על אריזת המוצר שלה, שאותו התכוונה לצבוע באדום לצורך מראה נועז, שכן שאר המותגים דאז היו כולם ארוזים בצבעי בז', לבן או אפור.
בנוסף, בלייקלי השתמשה בשלוש תמונות מונפשות של נשים בעלות מראה שונה, דבר שהיה חדשני באותה תקופה, כאשר מותגים אחרים הציגו את אותו סוג של דוגמנית נשית.
בלייקלי חיפשה שם למוצר במשך שנה וחצי תוך שהיא מחפשת שם עם האות "k" לאור הצלחת המותגים קוקה קולה וקודאק שהיו שניים משמות המותג המוכרים ביותר בעולם, וששניהם מכילים צליל "k" חזק.
בלייקלי קראה שמייסד קודאק אהב את הצליל כל כך שהוא השתמש בו בתור ההתחלה והסוף של שם המותג שלו ואז המשיך ליצור מילה מתפקדת המבוססת על הבסיס הזה.
בסופו של דבר החליטה בלייקלי על השם "Spanks" אך בהמשך החליטה להחליף את ה-"ks" ב-"x".
לאחר מכן השתמשה בלייקלי בכרטיס האשראי שלה כדי לרכוש את הסימן המסחרי "Spanx" באתר USPTO תמורת 150 דולר.
בשנת 2000, בלייקלי השיקה מדירתה את המותג Spanx.
בן זוגה דאז, יועץ בריאות, התפטר מאוחר יותר מעבודתו והצטרף לבלייקלי בניהול העסק המתהווה.
בלייקלי ערכה פגישה עם נציג מקבוצת ניימן מרקוס, לאחר שהפגישה לא התפתחה כפי שציפתה הזמינה בלייקלי את ניימן מרקוס עצמה לשירותי הנשים על מנת להראות לה את היתרונות של המוצר.
המוצר של בלייקלי נמכר בשבע חנויות ניימן מרקוס כתוצאה מהפגישה; ומיד לאחריו החל להימכר בבלומינגדיילס, סאקס וברגדורף גודמן.
לאחר הקמת החברה, בן זוגה של בלייקלי הפך למנהל התפעול הראשי (COO) של Spanx.
בשנת 2001 הוא פגש במקרה את לורי אן גולדמן בשדרה החמישית של סאקס באטלנטה בזמן שהייתה בחופשת לידה מהמעסיק שלה באותה עת, קוקה-קולה.
גולדמן חיפשה לקנות מוצר של Spanx בחנויות.
לאחר שיח בין גולדמן לבני הזוג, הפכה למנכ"ל Spanx ב-2002.
קולין ליהי כתבה במגזין Fortune בפברואר 2014, כל מרכזיותה של גולדמן בהצלחת החברה:
גולדמן התפטרה מהחברה בפברואר 2014, לאחר למעלה מ-10 שנים בראשה.
בפרופיל פורבס של בלייקלי מיוני 2014, נטען שהחברה מייצרת "מעל 250 מיליון דולר בהכנסות שנתיות ושולי רווח נקי המוערכים ב-20%", בעוד בלייקלי לא מעוניינת להפוך את החברה לציבורית.
עם זאת, עלו ספקולציות לגבי הנפקה אפשרית בעקבות התפטרותה של גולדמן.
ביולי 2014, יאן סינגר, לשעבר מנייקי, הצטרף ל-Spanx כמנכ"ל.
באפריל 2020, הבעלים של Spanx, שרה בלייקלי, שיתפה פעולה עם החבר ותיק ובעל המסעדה ג'סטין אנתוני כדי להאכיל את עובדי החזית כדי להילחם בנגיף הקורונה.
עובדים ב-Atlanta's Children's Healthcare והמרפאות הקשורות אליה מקבלים ארוחות דרום אפריקאיות טיפוסיות בחינם.
ב-20 באוקטובר 2021 הוכרז כי שרה בלייקלי, הבעלים של Spanx, מכרה את רוב המניות בעסק לבלקסטון בע"מ .
שווי החברה הוערך ב-1.2 מיליארד דולר.
העסקה הוכנה על ידי צוות השקעות של נשים מבלקסטון, והוכרז כי מועצת המנהלים תהיה נשית תחת שרה בלייקלי כיו"ר ההנהלה.
המותג מייצר מוצרים עם שמות כמו "בוד-א-בינג!" ו-"Hide & Sleek".
Spanx החלה לייצר בגדים תחתונים מעצבי גוף לגברים ("Spanx for Men – MANX") בשנת 2010, ולאחר מכן הציגה ג'ינס לקו מוצרי Spanx.
במהלך הקמתה של Spanx, בלייקלי יצרה קשר עם חברים ומכרים, כולל אלה מעברה, וביקשה מהם לחפש ולקנות את מוצריה בחנויות כלבו נבחרות בתמורה לצ'ק שתשלח אליהם בדואר כאות הוקרה.
צוות ההפקה של ווינפרי הסביר לבלייקלי שלמרות שבדרך כלל ווינפרי מקדמת רק את המוצר עצמו, הם ביקשו לנסוע לדירתה של בלייקלי באטלנטה וראיינו אותה בביתה, שכן וינפרי התעניינה במיוחד מהסיפור של היזם.
באותה תקופה, בלייקלי עדיין מכרה מכשירי פקס.
מפורסמות נוספות שלובשות את המותג הן גווינת' פאלטרו וג'סיקה אלבה .
בלייקלי נתפסה מאוחר יותר ב-CCTV על ידי חנות כלבו כשהיא ממקמת מחדש את המוצרים שלה כך שהם הוצגו בצורה בולטת יותר.
ספנקודונטיים' (שם מדעי: Sphenacodontidae; מילולית: "בעלי שן נקודת-טריז") הוא משפחה נכחדת של סינאפסידים שהתקיימו בין הקרבון הפנסילבני עד הפרם לפני 300 עד 272 מיליון שנה מזמננו והמאובנים שלהם התגלו עד כה רק באמריקה הצפונית.
המשפחה כללה מספר מיני טורפים קדומים שלרבים מהם היה מפרש גבי שאולי עזר להם בוויסות חום גופם.
הם היו יבשתיים בעלי גפיים קצרות וגוף מגושם מעט, כאשר ראשם היה גדול עם לסתות חזקות ומוגבהות מעט.
הלסת העליונה שלהם בלטה מעט בחלקה האחורי, הנושק ללחיים מעל הלסת התחתונה והשיניים הכילו זוג ניבים מאיימים ושיניים קצרות יותר בחלק האחורי.
הגדולים מביניהם היו הדימטרודון והטפנוזאורוס שהגיעו לאורך של עד 4.5 ו-5.5 מטרים (בהתאמה).
הדבר מציב אותם כמו חברים דומים בתור טורפי-העל של תקופתם, כשכנראה ניזונו מטרף יבשתי של זוחלים וסינאפסידים אחרים.
משפחה זו נחשבת לאחת מהקרובות ביותר לתראפסידים, מאבות היונקים.
ספנסר רוקו לופרנקו היה שחקן קנדי.
לופרנקו נולד בטורונטו, אונטריו ב-18 באוקטובר 1992, לרוקו (רוקי) סי לופרנקו, עורך דין, ולאיימי לופרנקו, זמרת אופרה.
היה לו אח גדול, סנטינו, והוא גדל בתורנהיל, אונטריו.
הוא למד בבית הספר הצבאי של אקדמיית רוברט לנד מכיתה ט' עד כיתה י"ב.
ב-19 ביוני 2012 לוהק לופרנקו לתפקיד בקומדיה הרומנטית העצמאית "מידלטון".
הוא כיכב לצד אנדי גרסיה וורה פרמיגה בסרט, שהוקרן בבכורה בפסטיבל הסרטים הבינלאומי בסיאטל ב-17 במאי 2013, ויצא במהדורה מוגבלת ובאמצעות וידאו לפי דרישה ב-31 בינואר 2014.
הוא גילם את הנער הבעייתי ג'יימס ברנס בדרמת הפשע הביוגרפית של טרבור ווייט, "ג'יימי בוי".
בסרט כיכבו גם מרי-לואיז פארקר, וינג ריימס וטאיסה פרמיגה, והוא יצא ב-3 בינואר 2014, באמצעות וידאו על פי דרישה לפני שיצא לאקרנים ב-17 בינואר 2014, במהדורה מוגבלת.
בשנת 2014 הוא השתתף בדרמת המלחמה "לא נשבר" של אנג'לינה ג'ולי בתור הארי ברוקס, לצד ג'ק אוקונל, פין ויטרוק ודונל גליסון.
הסרט הוקרן לראשונה בבתי הקולנוע ב-25 בדצמבר 2014 על ידי סרטי יוניברסל.
באותה השנה, הוא גם כיכב בסרט המותחן הקצר "בית", שכתב וביים ג'ון הנרי הינקל, כשגילם את התפקיד של מארק.
בשנת 2015, הוא השתתף בסרט הפשע "דיקסילנד", לצד ריילי קיאו, כריס זילקה ופיית' היל.
הסרט הוקרן בבכורה בפסטיבל טרייבקה ב-19 באפריל 2015. הסרט יצא לאקרנים ב-11 בדצמבר 2015, במהדורה מוגבלת ובאמצעות וידאו על פי דרישה של IFC Films.
ב-6 באוגוסט 2013, בזמן שנהג ברכב השטח שלו, פגע לופרנקו בשחקנית קמיל בנהאם, שרכבה על אופניה באותה העת.
לופרנקו עצר תחילה את רכבו והתנצל, אך לאחר מכן חזר לרכבו ונסע מבלי להציע עזרה, והותיר את בנהאם עם שבר בירך ושברים נוספים.
הוא הורשע בעבירה של פגע וברח ונידון ל-50 ימי עבודות שירות.
לופרנקו התגורר בוונקובר, קולומביה הבריטית, ונפטר ב-18 בנובמבר 2025. סיבת המוות לא פורסמה, ודווח שהמשטרה חוקרת את מותו.
שנה סרט תפקיד הערות 2013At Middleton קונרד הרטמן 2014 Jamesy Boy ג'יימס ברנסלא נשבר הארי ברוקס 2015 Dixieland בילי 2016קינג קוברה מייקי 2018 גוטי ג'ון גוטי ג'וניור
ספסרות מלחמה היא השגת רווח כספי באופן לא אתי על ידי ניצול ציני של הזדמנויות הנוצרות במהלך מלחמה.
ספסרות מלחמה אפשרית על ידי אדם או ארגון פרטי.
לעיתים כצד שלישי, בלתי מעורב ישירות בקונפליקט, לדוגמה סוחרי נשק המוכרים ציוד לאחד או שני הצדדים; ועל ידי אנשים או ארגונים פרטיים באחד הצדדים.
המושג יכול גם לחול על פוליטיקאים מושחתים המאפשרים ומרוויחים משוחד מספסרי מלחמה.
ספסרות מלחמה היא תחום אפור של המשפט הבינלאומי, אבל נושאת בחובה קונוטציה שלילית ביותר שכן הספסר מרוויח באופן ציני מסבלם של המעורבים באחד או שני הצדדים בקונפליקט.
ספנסר קארן גרמר היא שחקנית אמריקאית.
ידועה בעיקר בזכות תפקידיה כקולו של סאמר סמית', בסדרת המדע הבדיוני המצוירת "ריק ומורטי" וכקייסי קרטרייט בסדרת הקומדיה "גריק".
גרמר נולד בלוס אנג'לס, קליפורניה.
היא בתם של השחקן קלסי גרמר ודורין אלדרמן, ונקראה על שם דודתה מצד אביה, קארן, שנרצחה ב-1975. יש לה שישה אחים מצד האב: שלוש אחיות (גריר, מייסון ופיית') ושלושה אחים (ג'וד, גבריאל וג'יימס).
יש לה גם אחות מצד האם בשם מדיסון.
היא למדה לתואר ראשון במכללת מרימאונט מנהטן שבבניו יורק.
וסיימה את לימודיה לתואר שני בבית הספר לאמנויות באוניברסיטת קולומביה בשנת 2023 עם תואר בבימוי.
תפקידה הראשון של גרמר היה בילדותה, כשהופיעה ללא קרדיט בתוכנית "חופשי על הבר", בה כיכב אביה, קלסי גרמר.
התפקיד הראשי הראשון שלה היה קייסי קרטרייט, בסדרה "גריק".
בשנת 2013, כיכבה לצד בלייר אנדרווד בסדרה "איירונסייד", הגרסה המחודשת של סדרת הטלוויזיה הפופולרית משנות ה-60 באותו השם.
התוכנית בוטלה לאחר שידור שלושה פרקים.
מאז 2013, ספנסר החלה לדבב את הדמות סאמר סמית בסדרת המדע הבדיוני המצוירת "ריק ומורטי".
בשנת 2021 היא דיבבה בסדרה "הלוחמת והטרול".
גרמר התחתנה עם ג'יימס הסקת', כבאי, ב-11 בפברואר 2011. באוקטובר 2011 נולד בנם הראשון.
ספנסר ג'רנגין היה פוליטיקאי אמריקאי שכיהן כחבר הסנאט של ארצות הברית מטעם מדינת טנסי בין השנים 1843 ל-1847.
ג'רנגין נולד ב-1792 במה שעתיד להפוך זמן קצר לאחר מכן למחוז גריינג'ר, טנסי.
הוא סיים את לימודיו במכללת גרינוויל ב-1813 ולאחר לימודי משפטים התקבל ללשכת עורכי הדין ב-1817. הוא כיהן בסנאט של מדינת טנסי מ-1833 עד 1835. מ-1836 עד 1851 כיהן במועצת הנאמנים של מכללת איסט טנסי, כיום אוניברסיטת טנסי.
הוא המשיך בעיסוק בעריכת דין לאחר שעבר לאת'נס, טנסי ב-1837. ג'רנגין היה אלקטור עבור המועמדים הוויגים ויליאם הנרי הריסון וג'ון טיילר בבחירות לנשיאות ארצות הברית ב-1840.
בשנת 1841 הוא היה מועמד לסנאט של ארצות הברית על ידי אספת הבחירה הוויגית באספה הכללית של טנסי.
עם זאת, חלק מהדמוקרטים בבית המחוקקים החליטו שהם מעדיפים שאף סנאטור לא יכהן מאשר יכהן סנאטור ויגי.
הדמוקרטים של טנסי, הידועים בתור "השלוש עשרה האלמותיים", הם סירבו לאפשר הצבעה בסוגיה.
עד שג'רנגין נבחר בסופו של דבר למושב והושבע, חלפו למעלה משנתיים וחצי, כמעט מחצית מהקדנציה.
ג'רנגין נכנס לבסוף לתפקידו ב-17 באוקטובר 1843 וכיהן עד 3 במרץ 1847. במהלך תקופה זו כיהן כיו"ר הוועדה לתביעות מהפכניות.
הוויגים הציעו אותו לכהונה שנייה ב-1847, אך הוא לא נבחר, ככל הנראה הדמוקרטים העדיפו יותר את ג'ון בל, ויגי אחר שנבחר בסופו של דבר למחליפו; גם מסע בחירות של ג'רנגין לבית המשפט העליון של טנסי לא הצליח.
ג'רנגין עבר לממפיס והמשיך שם את עריכת הדין שלו.
ג'רנגין מת מכולרה בשעה 01:00 בבוקר של 25 ביוני 1851 בממפיס.
הוא נקבר בבית הקברות אלמווד של העיר ממפיס.
ספסארד לינדסי הולנד היה עורך דין ופוליטיקאי אמריקאי.
כדמוקרטי דרומי, שכיהן כמושל פלורידה ה־28 בשנים 1941–1945 וכסנאטור מטעם מדינת פלורידה בשנים 1946–1971. הולנד היה האדם הראשון שנולד בפלורידה ושירת הן כמושל המדינה והן כסנאטור מטעמה.
במהלך כהונתו בסנאט יזם את התיקון ה-24 לחוקת ארצות הברית, שביטל את מס הגולגולת בבחירות הפדרליות.
הולנד נולד ב-10 ביולי 1892 בעיר בארטו שבפלורידה, והיה בנם של בנג'מין פרנקלין הולנד – ותיק מלחמת האזרחים האמריקנית – ואשתו וירג'יניה ספסר.
אביו היה מראשוני המתיישבים בבארטו ועסק בענייני ציבור, כולל כהונה כחבר מועצת החינוך והאוצר המחוזי.
ספסארד למד בבית הספר הציבורי בעירו, והשלים את לימודיו במוסד Summerlin Institute בשנת 1909. לאחר מכן למד באוניברסיטת אמורי וסיים בהצטיינות יתרה בשנת 1912.
בשנים 1912–1914 לימד בתיכון בג'ורג'יה, וב־1916 החל ללמוד משפטים באוניברסיטת פלורידה, שם גם נבחר לנשיא הראשון של אגודת הסטודנטים.
בתקופת לימודיו השתתף בענפי ספורט רבים ואף הוצע לו חוזה מקצועי בבייסבול, אותו דחה.
הולנד התכוון ללמוד באוניברסיטת אוקספורד כבעל מלגת רודס, אך התגייס לצבא ארצות הברית עם פרוץ המלחמה.
הוא שירת תחילה בקורפוס התותחנים של החוף ובהמשך כקצין תצפית אוויר בטייסת התעופה ה־24 בצרפת.
השתתף בקרבות מז-ארגון, שמפאן וסן-מייל, הפיל שני מטוסים גרמניים, וניצל מהתרסקות מטוסו.
על גבורתו הוענק לו צלב השירות המצוין (ארצות הברית) חתום בידי הגנרל ג'ון פרשינג.
עם שובו לארצות הברית שוחרר בדרגת קפטן.
לאחר המלחמה שב לעירו בארטו ופתח משרד עורכי דין.
ב־1919 מונה לתובע מחוזי, וב־1920 נבחר לשופט מחוז פולק, תפקיד שבו כיהן שתי קדנציות.
ב־1929 חבר לעורך הדין ויליאם ביביס ויחד ייסדו את המשרד Holland & Bevis, שהתפתח בהמשך לחברת עורכי הדין הבינלאומית Holland & Knight.
בשנת 1932 נבחר לסנאט של פלורידה, שם כיהן שמונה שנים.
הוא קידם את מערכת החינוך הציבורית, יזם את קוד החינוך של פלורידה, שיפר שכר ומעמד מורים, ותמך בביטוח אבטלה ובפיצויי עובדים.
הולנד התנגד למס המכירה ולמס הגולגולת, אותו ראה כעיוות כלפי עניים – לבנים ושחורים כאחד.
הולנד הכריז על התמודדותו למשרת מושל פלורידה ב־4 בדצמבר 1939, לאחר ששקל לרוץ לסנאט אך ויתר על כך.
הוא הציג עצמו כמי שנוקט קו תקיף נגד פשיעה אך תומך בתיירות.
הולנד גם הזדהה עם מדיניות ה"ניו דיל" של הנשיא פרנקלין דלאנו רוזוולט, והביע תמיכה באמצעי הרפורמה החברתיים והכלכליים שתמכו במעמד הביניים ובבעלי הכנסות נמוכות, כגון ביטוח לאומי וחשמול אזורי כפר.
בפריימריז הראשונים הולנד סיים במקום הראשון אך לא זכה לרוב הנדרש.
הוא עבר לסיבוב שני מול פרנסיס פ.
וייטהייר, שתקף אותו לאורך כל הקמפיין.
וייטהייר טען כי הולנד מייצג "ממשלה בלתי נראית" של אינטרסים כלכליים – בהם משפחת דה-פון, רשתות שיווק ותאגידי דשנים.
הולנד מצדו האשים את וייטהייר בהשתייכות למנגנון פוליטי מושחת – טענה שווייטהייר השיב עליה באותו מטבע.
הולנד ניצח לבסוף בסיבוב השני.
בבחירות הכלליות התמודדו הרפובליקנים עם מועמדם ג'ון פ.
וולטר, אך הוא פרש, ומפלגתו הייתה מיעוט מוחלט במדינה.
הולנד זכה בבחירות בקלות, אפילו יותר מהמקובל למועמדים דמוקרטים באותה תקופה.
במהלך כהונתו קידם הולנד את הקמת הבסיסים הצבאיים בפלורידה, תמך במערכת החינוך הציבורית של המדינה, וביצע שורה של רפורמות כלכליות.
הולנד הושבע לתפקיד ב־7 בינואר 1941. תחת חוקת פלורידה של 1885 סמכויות המושל היו מוגבלות: ניתן היה לכהן קדנציה אחת בלבד בת ארבע שנים, והשרים בממשלה נבחרו בנפרד ויכלו להיבחר מחדש.
במהלך מסע הבחירות שלו, עם התגברות המתיחות באירופה, הביע הולנד תקווה לשלום אך קרא להיערכות במקרה של כניסת ארצות הברית למלחמה.
עם כניסתו לתפקיד ערך סקירה של חוזים בהיקף 7 מיליון דולר שנחתמו בתקופת קודמו, , ונקט צעדים לקידום פרויקטי תשתית ביטחונית.
הולנד ואשתו השתתפו בהשבעת רוזוולט השלישית ודנו עם נציגי הממשל הפדרלי על מימון כבישים צבאיים בפלורידה – בקשה שאושרה.
בעקבות זאת גברה הפעילות הצבאית במדינה.
במהלך כהונתו ניסה הולנד לשפר את תדמית פלורידה בכל הנוגע ללינצ'ים.
ב־12 במאי 1941 התרחש לינץ' בעיר קווינסי, כאשר צעיר שחור בשם א.
ויליאמס, שנאשם באונס ושוד, נרצח בידי המון.
בעקבות לחץ ציבורי וארגוני זכויות אדם, ובהם "אגודת הנשים הדרומיות למניעת לינצ'ים", הורה הולנד על חקירה מיוחדת ומינה את מוריס טריפ לחוקר מיוחד.
אף שהחקירה הועברה בהמשך למשרד המשפטים הפדרלי, האשמים לא נתפסו מעולם.
לאחר המתקפה על פרל הארבור בדצמבר 1941 פעל הולנד לקידום בסיסים צבאיים נוספים במדינה ותיאם את מערך ההגנה עם הממשל הפדרלי.
הוא הורה למשטרת פלורידה לסייע ל־FBI במעצר אזרחים יפנים וזרים.
המלחמה השפיעה גם על חייו האישיים: בנו שירת כקצין נחתים באוקיינוס השקט, המשפחה הקימה גינת ניצחון ולול בחצר האחוזה, ובנותיו ואשתו התנדבו למען המאמץ המלחמתי.
עם כניסת ארצות הברית למלחמה, פתח האדמירל הגרמני קרל דניץ את "מבצע דראם ביט" – מתקפת צוללות נגד החוף המזרחי.
פעילות הצוללות לאורך חופי פלורידה פגעה בתיירות והחייתה את הדיון בהקמת תעלת השיט החוצה את פלורידה.
הולנד נקט עמדה נייטרלית בנושא, משום שמדובר היה ביוזמה שנויה במחלוקת.
באותה שנה נערכו תשע הצעות לתיקוני חוקה מדינתיים, והולנד תמך בשלוש מהן: פישוט הליך תיקון החוקה, הטלת מס על דלק, והקמת רשות ממלכתית לדיג ולחיות בר.
כל ההצעות אושרו ברוב גדול.
בשנת 1943 דרשו חברי סנאט לקיים מושב מיוחד לתיקון חוקי ההצבעה במטרה לאפשר לחיילים מחוץ למדינה להצביע.
הולנד התנגד לכך, בטענה כי החוק הנוכחי מספק פתרון סביר וכי יש לשמור את מס הסיגריות כמקור הכנסה.
שאלת המושב המיוחד הפכה לנושא מרכזי בפריימריז הדמוקרטיים של 1944. באותה שנה ייצג את פלורידה בכנס בדנוור וקידם הוזלות במחירי הובלה ברכבות.
הולנד היה חובב טבע ותמך בשימור הסביבה.
בשנת 1944 ניהל מגעים לרכישת אדמות ביצה באוורגליידס, צעד שהוביל ישירות להקמת הפארק הלאומי אוורגליידס בשנת 1947. כהונתו הסתיימה ב־2 בינואר 1945, עם כניסתו של לתפקיד.
ב־25 בספטמבר 1946 מינה מושל פלורידה את הולנד לסנאט של ארצות הברית, כדי למלא את המושב שהתפנה בעקבות מותו של הסנאטור צ'ארלס אנדרוז כשבוע קודם לכן.
בנובמבר אותה שנה ניצח הולנד את הרפובליקני ג'יי הארי שאד בבחירות וזכה במלוא כהונה בת שש שנים.
כמו רבים מהדמוקרטים הדרומיים של זמנו, היה הולנד שמרן, תומך בעסקים, בהפרדה גזעית, ומתנגד נחרץ לתנועת זכויות האזרח ולאיגודי העובדים.
הוא האמין בממשל פדרלי מוגבל ובזכויות המדינות.
הולנד התנגד להצעותיו של הנשיא הארי טרומן לביטוח בריאות לאומי ולוועדה להעסקה הוגנת, ואף הצביע בעד ביטול הווטו של טרומן על "חוק טאפט–הרטלי".
עם זאת, קיבל את המרכיבים של ה"ניו דיל" שהועילו לכלכלת פלורידה, כפי שנהגו רוב הפוליטיקאים הדרומיים באותה תקופה.
עמדותיו עמדו בניגוד לאלו של עמיתו לסנאט מקליפורניה באותה תקופה, קלוד פפר, שנודע כליברל בולט.
יחסיו של הולנד עם מושלי פלורידה ו היו עכורים – הראשון תואר על ידו כ"קר" ו"דוקרני", והשני הביע בגלוי סלידה מרקורד ההצבעות שלו בסנאט.
בדומה לפעילותו בסנאט של פלורידה, פעל הולנד לביטול מס ההצבעה בבחירות פדרליות, והגיש הצעות בנושא בכל מושב קונגרס במשך כתריסר שנים.
במהלך הקונגרס ה־80 הועלתה הצעת החוק H.R.
29, שעברה בבית הנבחרים ברוב של 290 נגד 112 אך נבלמה בפיליבסטר בסנאט.
בקונגרס ה־81 הועלתה הצעת חוק דומה (H.R.
3199), שעברה בבית הנבחרים אך לא עברה את ועדת הכללים והניהול של הסנאט.
אף שתמך בהפרדה גזעית ובהגבלת זכויות ההצבעה לשחורים, ראה במס ההצבעה אפליה כלפי עניים ופעל לביטולו.
בבחירות 1952 נבחר הולנד מחדש ברוב של 99.82% מהקולות – שיעור גבוה בהרבה מזה שקיבל בבחירות 1946 (78.65%).